

# BILJEŠKE UZ FINANCIJSKA IZVJEŠĆA

Člankom 7. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 13. Bilješke su dopuna podataka uz financijske izvještaje.

Članak 14. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.

Osnovna škola „Mladost“, Jakšić, pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik dvojnog proračunskog računovodstva.

**Uvod:**

Osnovna djelatnost škole je odgoj i osnovno obrazovanje i ne obavlja niti jednu dodatnu ili gospodarsku djelatnost.

Tijekom godine nije došlo do promjena ustroja ili organizacije.

Odgovorna osoba je Boško Obradović, ravnatelj.

Osoba koja je sastavljala Bilješke je Monika Pus, voditelj računovodstva, a ujedno je odgovorna i za sastavljanje financijskih izvješća.

**Bilješke uz Izvještaj o prihodima i rashodima- Obrazac PR-RAS**

**AOP 001**

U razdoblju siječanj-prosinac 2020. godine škola je ostvarila ukupan prihod

u iznosu **11.247.932,02** kune.Prihodi su povećani u odnosu na prethodnu godinu

(indeks 129,3) jer su doznačena sredstva za energetsku obnovu matične škole.

**AOP 045**

Prihodi u iznosu **9.617.761** kuna (indeks 144,7) su:

|  |  |  |
| --- | --- | --- |
| 63612 | MZO-plaće, prijevoz, pomoći, nagrade… | 6.239.437,73 |
|  | MZO-prijevoz učenika s teškoćama | 3.767,52 |
|  | Nagrada Luka Ritz | 10.000,00 |
| 63613 | Općina Jakšić-sufinanciranje programa produženog boravka, donacija | 268.455,09 |
| 6362 | MZO-udžbenici, oprema CKR Škola za život | 193.988,26 |
| 6382 | MGIPU-energetska obnova MŠ i ŠŠD | 2.678.655,21 |
| 639 | PSŽ-Obrazujmo se zajedno V-Pomoćnici u nastavi | 223.457,14 |

**AOP 066**

Prihodi u iznosu **2.678.655** kuna (indeks 2.476,80) su povećani zbog doznake sredstava za energetsku obnovu matične škole i školske sportske dvorane.

**AOP 116**

Prihodi u iznosu od **127.533** kuna (indeks 80,9) su umanjeni u odnosu na prošlu godinu zbog neodržavanja nastave u periodu ožujak-travanj-svibanj 2020. uzrokovanog pandemijom gripe COVID19:

|  |  |  |
| --- | --- | --- |
| 6526 | Uplate roditelja za prehranu u školskoj kuhinji, produženi boravak, osiguranje učenika | 127.532,86 |

**AOP 124**

Prihodi u iznosu od **4.650** kuna (indeks 31,4) su umanjeni u odnosu na prošlu godinu zbog započete energetske obnove MŠ i Školske sportske dvorane.

|  |  |  |
| --- | --- | --- |
| 66151 | Najam dvorane | 4.650,00 |

**AOP 130**

Prihodi u iznosu od **1.495.475** kuna (indeks 80,6) su umanjeni u odnosu na prethodnu godinu jer su troškovi energenata znatno umanjeni zbog neodržavanja nastave.

|  |  |  |
| --- | --- | --- |
| 6711 | PSŽ-opći prihodi | 469.090,57 |
|  | PSŽ-hitne intervencije, investicijsko ulaganje-internet na PŠ | 865.222,40 |
|  | PSŽ-Školska shema voća i mlijeka | 14.033,36 |
| 6712 | PSŽ-kapitalne investicije po ugovoru za sufinanciranje EO MŠ i ŠŠD | 147.128,75 |

**AOP 148**

Ukupni rashodi poslovanja u iznosu od **8.701.349** kuna (indeks 115,9) uvećani su u odnosu na prethodnu godinu jer su povećani rashodi za zaposlene povećanjem osnovice i koeficijenata, te zbog obračuna naknade za sudjelovanje u programu Škole za život (AOP 155). Povećani su i materijalni rashodi za investicijsko održavanje (AOP 160,AOP 166 i AOP 170) zbog energetske obnove MŠ i ŠŠD te brušenja i lakiranja parketa na MŠ, asfaltiranja, krečenja (AOP 176), asfaltiranja igrališta u PŠ Treštanovci i PŠ Tekić, a odnosi se na:

|  |  |  |
| --- | --- | --- |
| 311 | Rashodi za zaposlene | 5.218.633,20 |
| 312 | Ostali rashodi za zaposlene | 251.452,97 |
|  | - ostali rashodi za zaposlene-Škola za život | 116.404,23 |
| 313 | Doprinosi na plaće | 892.886,18 |
| 32 | Materijalni rashodi-ostali | 1.223.481,11 |
|  | - brušenje i lakiranje parketa na MŠ | 163.612,50 |
|  | - instal. vode i kanalizacije na PŠ Tekić | 37.000,00 |
|  | - inst. električne mreže na svim PŠ | 17.500,00 |
|  | - asfaltiranje i iscrtavanje PŠ Treštanovci | 111.860,93 |
|  | - betonska glazura u učionici hrvatskog jezika | 11.875,00 |
|  | - rušenje i izgradnja pregradnog zida u učionici informatike | 13.125,00 |
|  | - asfaltiranje igrališta u PŠ Tekić | 108.730,63 |
|  | - epoxy pod u matičnoj školi | 209.187,35 |
|  | - krečenje i lakiranje u matičnoj školi | 178.701,53 |
|  | - brušenje i lakiranje parketa u velikoj i maloj dvorani matične škole | 38.390,00 |
| 34 | Financijski rashodi | 4.855,38 |
| 37 | Naknade građanima i kućan. u naravi-radne bilježnice za učenike | 103.653,25 |

**AOP 282**

Iznos od **2.546.583** kuna prikazuje višak prihoda poslovanja. Prethodne godine je također bio iskazan višak prihoda. U 2020. višak prihoda poslovanja proizlazi iz doznačenih sredstava za energetsku obnovu, a izvršeni radovi su knjiženi u rashodima za dodatna ulaganja na građevinskim objektima (kto 4511).

**AOP 341**

Rashodi u iznosu od **4.854.418** kuna (indeks 1.136,6) su povećani u odnosu na prošlu godinu zbog energetske obnove MŠ i ŠŠD a to su:

|  |  |  |
| --- | --- | --- |
| 42 | Uredska i ostala oprema | 220.336,92 |
| 451 | Dodatna ulaganja na građ.obj.-Energetska obnova MŠ i ŠŠD | 4.634.081,14 |

**AOP 636**

Iskazan je manjak prihoda i primitaka u ukupnom iznosu od **1.265.745** kuna.

Manjak je nastao zbog nedospjele doznake od MGIPU po projektu za energetsku obnovu zgrade MŠ i ŠŠD.

**Bilješke uz izvještaj Bilanca**

U Bilanci vidljivo je povećanje vrijednosti građevinskih objekata (AOP 010) obzirom da je projekt Energetske obnove zgrade tijekom ove godine završen te u cijelosti knjižen kao povećanje vrijednosti zgrade (kto 4511). Također je vidljivo povećanje zbog primljene donacije zgrade PŠ Trapari od Grada Pleternice u iznosu od 632.461,30 kuna i umanjenje vrijednosti zbog dane donacije dijela objekta zgrade društvenog doma u Tekiću Općini Jakšić u iznosu 103.710,31 kuna, a sve zbog apliciranja na EU fondove radi energetske obnove objekta.

Također je vidljivo i povećanje osnovnih sredstava na poziciji knjiga (AOP 031) 151.673,24 kuna kao i povećanje iznosa ispravka vrijednosti knjiga, obzirom da su dobiveni udžbenici prema naputku Ministarstva knjiženi kao osnovna sredstva.

Stanje novčanih sredstava na kraju godine (AOP 607) je za manje nego 2019. godine jer su 2019. godine na računu bila dijelom i sredstva dobivena za sufinanciranje projekta Energetske obnove zgrade te radove investicijskog ulaganja koji nisu izvedeni do kraja 2019. Za projekt energetske obnove sva plaćanja su izvršena u 2020. godini te je prikazano stanje sredstava rezultat prijenosa sredstava za investicijsko ulaganje radova krečenja i lakiranja u matičnoj školi u 2021. godinu.

Saldo viška prihoda poslovanja na računu 92211 iznosi 4.911.192,47 kn, a na računu 92222 Manjak prihoda od nefinancijske imovine 6.176.937,42 kn. Izvršena je obavezna korekcija viška prihoda poslovanja u ukupnom iznosu od 3.019.772,22 kn a odnosi se na prihode dobivene od Županije za sufinanciranje projekta Energetske obnove zgrade matične škole i školske sportske dvorane (kto 67121) u iznosu od 147.128,75 kn; Kapitalnu pomoć iz državnog proračuna (kto 63622) i to od Ministarstva obrazovanja u iznosu od 193.988,26 kn za nabavu udžbenika, knjiga za lektiru i laptopa za PŠ u projektu Škola za život; Kapitalne pomoći proračunskim korisnicima temeljem prijenosa EU sredstava (kto 63821) u iznosu od 2.678.655,21 kn u korist prihoda za nefinancijsku imovinu.

Time se dolazimo do stanja 31.12.2020. godine i to: Višak prihoda poslovanja u iznosu od 1.891.420,25, kn (AOP 239), višak prihoda od nefinancijske imovine od 3.157.165,20 kn (AOP 244) što čini ukupni manjak poslovanja za 2020. godinu od 1.265.744,95 kn (kto 9222 – AOP 636 PR-RAS).

Također nam se i u 2020.godini javljaju i Izvanbilančni zapisi (kto 991 i 996) AOP 250 obrasca Bilanca a radi se o imovini Ministarstva znanosti i obrazovanja (tableti, laptopi i projektori) koja je u sklopu projekta Podrška provedbi Cjelovite kurikularne reforme faza II dana školama na korištenje a tijekom 2021. godine bit će Odlukom Ministarstva prenesena u vlasništvo škola.

**Bilješke uz Izvještaj o promjenama u vrijednosti i obujmu imovine i obveza**

U izvještaju je vidljivo povećanje vrijednosti imovine zbog primljene donacije zgrade PŠ Trapari od Grada Pleternice u iznosu od 632.461,30 kuna i umanjenje vrijednosti zbog dane donacije dijela objekta zgrade društvenog doma u Tekiću Općini Jakšić u iznosu 103.710,31 kuna, a sve zbog apliciranja na EU fondove radi energetske obnove objekta.

**Bilješke uz Izvještaj o obvezama – obrazac Obveze**

Utvrđeno je sljedeće stanje nedospjelih obveza na dan 31.12.2020. godine:

|  |  |  |
| --- | --- | --- |
| 231 | Obveze za zaposlene-MZO, Pomoćnici, Produženi boravak | 554.173,04 |
| 232 | Obveze za materijalne rashode | 225.896,37 |
| 234 | Obveze za financijske rashode | 560,00 |
| 239 | Ostale tekuće obveze |  |
|  | - obveza za povrat u proračun PSŽ-predfinanciranje energetske obnove | 1.285.537,66 |
|  | - obveza za povrat u proračun-naknada bolovanja-HZZO | 42.349,66 |
|  | - ostale obveze | 7.524,33 |
|  | ***SVEUKUPNO:*** | ***2.116.041,06*** |

Jakšić, 31. prosinca 2020.

Telefon za kontakt: 034/315503

Osoba za kontaktiranje: Zakonski predstavnik:

Monika Pus, oec. Boško Obradović, prof.